A. P. Moller-Maersk Group

A.P. Moller - Maersk Group (bahasa Denmark: A.P. Møller - Mærsk Gruppen) atau Maersk ialah sebuah syarikat konglomerat dari Denmark.
Maersk menjalankan aktiviti perniagaan dalam pelbagai sektor terutamanya pengangkutan dan tenaga. Ia merupakan syarikat pengendali kapal kontena dan kapal pengangkut yang terbesar di dunia.
A.P. Moller - Maersk berpangkalan di Copenhagen, Denmark, dengan syarikat subsidiari dan pejabat urusan di 130 negara di dunia dan tenaga kerja sekitar 12,0000 orang.
Ia disenaraikan pada kedudukan 106 dalam Fortune Global 500 pada tahun 2009.

A.P. Moller - Maersk Group bermula dengan syarikat perkapalan Dampskibsselskabet Svendborg yang diasaskan oleh kapten Peter Mærsk-Møller dan anaknya Arnold Peter Møller di Svendborg, pada tahun 1904.

Aktiviti perniagaan A.P. Moller - Maersk boleh dibahagikan kepada lapan segmen perniagaan:

 Perkapalan, kontena dan aktiviti berkaitannya - Maersk Line, Safmarine, Damco, Maersk Line, Limited (berpangkalan di Amerika Syarikat) dan lain lain lagi.
 Terminal kontena - APM Terminals International yang berpangkalan di Den Haag, Belanda mengendalikan sehingga 50 terminal kontena di seluruh dunia.
 Kapal tangki, kapal pesisir - Maersk Tankers, Maersk Supply Service, Maersk Drilling, Maersk FPSOs, Maersk LNG, Svitzer dan Norfolkline.
 Industri minyak dan gas - Maersk Oil (bahasa Denmark : Mærsk Olie og Gas A/S)
 Peruncitan - Dansk Supermarket Group - mengoperasikan rangkaian pasaraya Bilka, Føtex, F. Salling dan Netto.
 Pembinaan kapal - Odense Steel Shipyard Group mengoperasikan limbungan-limbungan Odense Steel Shipyard, Denmark; Loksa Shipyard, Estonia; Baltija Shipbuilding Yard JSC, Lithuania; UAB Baltic Engineering Centre, Lithuania.
 Syarikat industri yang lain - Rosti (pengeluar produk plastik), Star Air (syarikat penerbangan)
 Perbankan - A.P. Moller - Maersk memegang 20% saham dalam Danske Bank, antara bank terbesar di Scandinavia.

Nota

Rujukan 
 Peter Suppli Benson, Bjørn Lamnek and Stig Ørskov: Mærsk · manden og magten, Politiken Bøger, 2004 ("Maersk · The Man and Power", in Danish).
 Lotte Folke Kaarsholm, Cavling Prize recipient Charlotte Aagaard (Information) and Osama Al-Habahbeh (Al-Jazeera in Denmark): Iraqi Port Weathers Danish Storm, CorpWatch, 31/1/2006.
 Christian Jensen, Tomas Kristiansen and Karl Erik Nielsen: Krigens købmænd, Gyldendal, 2000 ("The Merchants of War", in Danish).

Pautan luar 
 Laman web A.P. Moller-Maersk Group
 Yahoo! - Profil syarikat A.P. Møller-Mærsk A/S
 Laman web SVITZER A/S
 Laman web syarikat perkapalan "Maersk Line"
 Laman web Reederei Blue Star 
 Laman web Norfolkline
 Laman web APM Terminals
 Crew of Maersk

Syarikat Denmark
Syarikat perkapalan
Syarikat perkapalan Denmark
Syarikat minyak dan gas Denmark
Jenama Denmark
Syarikat pengendalian pelabuhan
Syarikat pengangkutan dan pengedaran
Syarikat perkapalan kontena Denmark
Syarikat perkapalan tangki
Syarikat perkapalan gas
Syarikat perkapalan bekalan
Pengendali FPSO
Syarikat yang berpusat di Norfolk, Virginia
Syarikat yang ditubuhkan pada 1904